पाचवा मेहमेद

पाचवा मेहमेद (ऑट्टोमन तुर्की: محمد خامس; महम्मद-इ खामिस; २ नोव्हेंबर, इ.स. १८४४ - ३ जुलै, इ.स. १९१८) हे ऑट्टोमन साम्राज्याचा ३५वा सम्राट होते. सुलतान अब्दुल मेजिद पहिला यांचा मुलगा असून ते हे सुलतान अब्दुल हमीद दुसरा या आपल्या भावाच्या पदच्युतीनंतर सत्तेवर आले. मेहमेद १९०९ ते १९१८ या काळात सत्तेवर होते. त्याच्या कारकिर्दीचा बराचसा काळ घटनात्मक राजेशाहीच्या चौकटीत गेला. या काळात प्रत्यक्ष सत्तेची सूत्रे कमिटी ऑफ युनियन अँड प्रोग्रेस या तरुण तुर्क संघटनेच्या हाती होती. मेहमेदच्या कारकिर्दीत ओस्मानी साम्राज्याला अनेक मोठ्या संकटांना सामोरे जावे लागले. यांत इटली-तुर्की युद्ध, बाल्कन युद्धे आणि पहिले महायुद्ध यांचा समावेश होता. पहिल्या महायुद्धात ओस्मानी साम्राज्य जर्मनी आणि ऑस्ट्रिया-हंगेरी या केंद्रीय शक्तींच्या बाजूने लढले होते. युद्धाचा शेवट ओस्मानी साम्राज्याच्या पराभवाने आणि विघटनाच्या सुरुवातीने झाला. युद्धाच्या समाप्तीपूर्वीच ३ जुलै १९१८ रोजी सुलतान मेहमेदचे निधन झाले आणि त्यानंतर त्यांचा भाऊ मेहमेद सहावा हे सुलतान झाले.